
Utaslétszám a budapesti elővárosi vasúti közelekedésben

A dolgozat a budapesti elővárosi vasúti közlekedés keresletének legfőbb tényezőit keresi. Az ingázók letelepedési döntésének modellezése után a budapesti elővárosi közlekedést mutatja be. A szerzők havi utasfőadatokon elvégzett empirikus ökonometriai módszerekkel elemzik az elővárosi vasúti keresletet. A szakirodalom által megalkotott modell sikeresen leírja a szolgáltatás keresletét. Eredményeik szerint a négy legfontosabb tényező a jegyárak, a benzinár, az adott vonalon élő lakosság száma, illetve az adott vonali munkanélküliségi ráta.



